บุญทรง ปลอดภัย กลับคุกแล้ว หลังถูกหามส่ง รพ.ราชทัณฑ์ กลางดึก
ทนายเผย บุญทรง ผู้ต้องขังคดีทุจริตระบายข้าวแบบจีทูจี กลับมาอยู่เรือนจำตามปกติแล้ว หลังเจ้าตัวมีอาการป่วย ถูกหามส่ง รพ.ราชทัณฑ์ กลางดึกวานนี้ พร้อมสั่งยื่นถอนฟ้องกรมบังคับคดี กรณีอายัดทรัพย์มิชอบ-เตรียมหารือยื่นประกันอีกครั้งช่วงบ่าย,วันนี้ 30 ส.ค. 60 นายนรินทร์ สมนึก ทนายความ นายบุญทรง เตริยาภิรมย์ อดีตรัฐมนตรีว่าการกระทรวงพาณิชย์ ผู้ต้องขังในคดีทุจริตระบายข้าวแบบจีทูจี เปิดเผยว่า เมื่อคืนนี้ช่วงเวลาประมาณ 21.00 น. นายบุญทรง ได้ถูกเจ้าหน้าที่เรือนจำกลางคลองเปรม นำตัวไปพบแพทย์ของโรงพยาบาลราชทัณฑ์ เนื่องจากมีอาการป่วย แต่ยังไม่ทราบแน่ชัดถึงสาเหตุ ซึ่งขณะนี้ได้กลับมาอยู่ที่เรือนจำตามปกติแล้ว,ส่วนเมื่อช่วงเช้า ได้ส่งทีมทนายเข้าไปที่ศาลอาญา แผนกคดีทุจริตและประพฤติมิชอบกลาง เพื่อยื่นถอนฟ้องคดีที่ นางปอยใจระพี เตริยาภิรมย์ ภรรยานายบุญทรง เป็นโจทก์ยื่นฟ้อง นางรื่นวดี สุวรรณมงคล อธิบดีกรมบังคับคดี และ นางดวงพร รอดพยาธิ์ อธิบดีกรมการค้าต่างประเทศ กระทรวงพาณิชย์ และเจ้าหน้าที่รวม 3 ราย ฐานเป็นเจ้าพนักงานปฏิบัติหน้าที่โดยมิชอบ กรณีกรมบังคับคดีใช้มาตรการทางปกครองอายัดทรัพย์ของนายบุญทรง หลายรายการ แต่บางส่วนเป็นทรัพย์สินของโจทก์ โดยมีบัญชีของโจทก์ที่ถูกอายัดรวม 2 บัญชี ทำให้เกิดความเสียหาย ตามที่นายบุญทรงได้ขอให้ภรรยาถอนฟ้อง เพราะไม่อยากให้ตกเป็นเป้าทางการเมือง,นายนรินทร์ ยังระบุอีกว่า วันนี้ (30 ส.ค.) ช่วงเวลา 13.00 น. ตนเองจะเดินทางไปเยี่ยมนายบุญทรง เพื่อคุยถึงเรื่องการยื่นประกันตัวอีกครั้ง แต่ยังไม่สามารถเปิดเผยรายละเอียดและวงเงินในการยื่นประกันได้.
ทนายเผย บุญทรง ผู้ต้องขังคดีทุจริตระบายข้าวแบบจีทูจี กลับมาอยู่เรือนจำตามปกติแล้ว หลังเจ้าตัวมีอาการป่วย ถูกหามส่ง รพ.ราชทัณฑ์กลางดึกวานนี้ พร้อมสั่งยื่นถอนฟ้องกรมบังคับคดี กรณีอายัดทรัพย์มิชอบ-เตรียมหารือยื่นประกันอีกครั้ง
บุญทรง เตริยาภิรมย์,บุญทรงป่วย,หามส่งโรงพยาบาล,ทุจริตจำนำข้าว,จีทูจี,ข่าวทั่วไป